als_Latn dik_Latn azb_Arab
Mirel Josa këtë të enjte zbriti sërish në fushë dhe veshur mbajti dhe njëherë fanellën e Tiranës, vetëm se këtë herë jo më si trajner i bardhebluve por si një mik, për të luajtur që Tushe të mos jetë më vetëm. Në të njëjtën kohë, Tirana e tij nisi përgatitjet për kompeticionet europiane dhe për trajnerin që e drejtoi në vitin më të vështirë të historisë të flasësh për atë që ndodhi dhe mbi të gjitha për largimin është paksa e vështirë, ndaj Josa kërkon kohën e nevojshme për të folur për këtë cështje.
“Tani është paksa e vështirë që të prononcohem për vendimin tim dhe për sezonin e fundit me bardheblutë, e vështirë sepse nuk dëshiroj të agravoj më tej pozitën e disa njerëzve pavarësisht se mund të kemi shumë për të thënë. Gjithsesi do të prononcohem zyrtarisht pas 2-3 ditësh pasi për momentin nuk dëshiroj të flas për këtë cështje.”
Pas një sezoni ku dhe Kupa e Shqipërisë vlen shumë pak përpara rrëzimit në Kategori, për Josën është e vështirë të bëjë bilance apo ta japë arsye për gjithcka ndodhi edhe për faktin se për një njeri që fanellën bardheblu e ka gjënë më të shtrenjtë të shohi Tiranën një kategori më poshtë, në vitin e rikthimit të tij është një plagë që dhemb.
als_Latn als_Latn als_Latn